《游仙诗十四章不必拟郭宏农也 其八》
清代·姚燮

北绝管上嫔，云在长绵楼。爱惜瑶华枝，寡处不知愁。

曲琼十二帘，旷有龙烟浮。暗媚恐旁越，凝睐未敢流。

失持偶含笑，姑射敛襟羞。要眇丰车子，犹恨分难求。

放废如屈平，枉自期灵脩。蛱蝶天正春，蟪蛄世方秋。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。